Beretning Generalforsamling 18.-7.-2026.
Bestyrelsen vil gerne byde velkommen til generalforsamling i Husby Vandværk.
Dejlig at se så mange der vil bruge et par timer sammen med os.
Vi vil lige høre om der er nogen der ikke har tid til frokost????
John vil du melde antal deltagere til køkkenet.

Vi skal have valgt en dirigent til at lede generalforsamlingen, - bestyrelsen vil gerne foreslå Steen Birkø--- Jeg skal høre om der er andre forslag???

2025 har været et roligt år, når man ser bort fra de indledende tanker om et større renovering, for ikke at tale om nærmest et nybyggeri. Jeg vil under evt. give en orientering om status for dette projekt. Hvis jeg havde puttet det ind i min ordinære beretning, ville det stjæle fokus fra driftåret 2025,- det er trods alt det år vi er samlet for at berette fra, det er nok derfor det hedder aflæggelse af beretning.
Vi har i 2025 haft et vandspild på 3,74%. det er ca. 1,5% lavere end dem vi sammenligner os med. Det er ganske tilfredsstillende.
Regnskabet viser et overskud på 195.000. Med den situation vi står i og står over for, er det lige efter bogen, eller sagt på en anden måde ”meget tilfredsstillende”. Vi har bevist kørt efter at stimulere vores egenkapital, netop for at forberede det der ligger foran. De sidste fem år har vi stablet 1.100.000 oven på hinanden og det er nok også grænsen for hvad der er forsvarlig at gøre. Det hedder sig jo at dem der får glæde af en investering, er også dem der skal betale for den, og derfor kommer det rimelige med et lån ind i billedet. Det vi har konsolideret de sidste fem år, er ca. 25% af investeringen.

 Lidt om pesticider og nitrat:
Jeg risikerer nu at blande forskellige kasketter sammen, hvis I også mener det, må i undskylde.
Som Vandværksmand er jeg frustreret, som gl. landmand er jeg bekymret og som afdanket politiker er jeg ked af det. Det er trist at konstatere at politikere går en stor bue uden om fakta.
Jeg tror ikke der er en eneste i DK. Der ikke vil beskytte vores grundvand. Jeg synes at debatten er kørt ud ad en vej, hvor virkeligheden, faktuelle tal og reelle oplysninger, nærmest er bleven ligegyldige. Derimod har det handlet om følelser og politikker. Helt galt gik det i valgkampen, hvor dagsordenen nærmere var hvordan vælgerne kunne indgydes frygt for deres sundhed. Vi skal huske at vi i DK har et meget restriktivt godkendelsessystem, som forbyder mange midler, som der er godkendt i andre lande, vi ellers sammenligner os med. For et par måneder siden, var vi en gruppe pensionister på tur. Vi besøgte bl. a. Foulum som er ejet af Århus universitet. Vi var med en seniorforsker i marken, hvor vi bl. a. hørte om hvordan næringsstoffer, vand og pesticider opførte sig i jordlagene. Han var rystet over hvor unuanceret og skæv at debatten var under den netop overståede valgkamp. Under sådanne forhold, sagde han at de ikke udtalte dem, men under normale forhold fodrer de selvfølgelig politikere og embedsmænd med faktuelle oplysninger. 
Som gammel politiker, plejer jeg at sige, at politikere i en valgkamp er at sammenligne med en flok  skrukhøns,- der sker et eller andet i eller omkring hjernen, det blev virkelig bekræftet i seneste valgkamp.
Et andet eksempel, er debatten om nitrat i vores grundvand. Medierne var fremme med forekomsten af tarmkræft i Ålborg-området. Dette område har noget af den højeste forekomst af nitrat. Fortællingen gik ud på at risikoen for at få tarmkræft var væsentlig højere der. Peter Kvortrup Geisling gik i medierne og sagde at forekomsten af tarmkræft i forhold til indbyggertallet i Ålborg og omegn IKKE var anderledes der end i resten af landet. Hvad gjorde pressen så,- ja man fjernede Peter Kvortrup Geisling`s bidrag til historien. Man kan ikke have sådanne saglige input i debatten, de bidrager jo ikke til dramatikken i historien. I den debat indgik også fortællingen om indholdet af nitrat i salat, som var mange gange højere end i drikkevand. Man skulle drikke flere hundrede liter vand for at få den samme mængde nitrat som i salaten. Jeg ville gerne vide om det er rigtig eller ej. I dag er grænseværdien 50 ml. pr liter og den vil en ekspertgruppe have sænket til 6 ml. pr liter. Det vil ingen forskel gøre for vores vedkommende, da vi ligger under 1 ml. pr. liter.
Så til noget helt andet.
Fra en ejendomsmægler, som har fået et sommerhus til salg, har vi modtaget en anmodning om at udfylde et omfattende spørgeskema. Jeg læser lige nogle af spørgsmålene op:
                                Læs op.
Vi har mellem 20 og 50 ejerskifter om året og noterer selvfølgelig de nødvendige ændringer og laver en slutopgørelse til sælgeren, men vi har ikke endnu ansat en sekretær til at udfylde alverdens skemaer.
Nu går jeg tilbage til planteværnsmidler.


Pesticider bruges til ukrutsbekæmpelse
Fungicider bruges til Svampebekæmpelse.
Insekticider bruges til skadedyrsbekæmpelse.
Jeg afspiller lige en del af en podcast over emnet ”nej vi redder ikke drikkevandet ved at forbyde pesticider.
Det tager ca. 12 min. 
                                  Afspil.
Gjerding snakker om erstatningsfri regulering, jeg er sikker på at det bliver andre en hende, der kommer til at afgøre dette. Vi kunne jo lave en lille regnestykke:160.000 ha. Af eksempelvis 100.000,- det er 16 milliarder. Inden advokater er færdige med det, er der nok brugt 30 milliarder. Hvis der er 3 millioner danskere der skal betale den regning, er det 10.000.- til hver. Var det ikke 11 milliarder minksagen ville koste, - den havner måske nærmere på 40 milliarder. Samfundet kunne nok få mere for de penge andre steder, ikke mindst når kloge hoveder som tilsyneladende er objektive, mener at det ingenting gavner. 
Til slut vil jeg gerne takke min bestyrelse og suppleanter. Hvis andre bestyrelser viste hvor god et samarbejde vi har, ville de blive meget misundelige. 
Tak.

Nyt renoveringsprojekt.
Som i nok fornemmede i min beretning sidste år, og som vi fik opbakning til, har vi besluttet at gå i gang med en omfattende renovering af vores vandværk. I forhold til bestyrelsens oprindelige planer, kan vi roligt sige at vi går planken ud. Vi havde tanker om at renovere i de bestående bygninger, men lidt hen i forløbet blev vi klar over at det førte en næsten uoverskuelig koordinering med sig, i forhold til at vi jo hele tiden skulle sørge for at der var vand i hanerne. Det var ikke eneste grund, - den gamle bygning ville ikke være optimal til at skulle rumme det nye anlæg. Derfor besluttede vi at lave en tilbygning. Den gamle bygning bliver så formentlig nedgraderet til at rumme opbevaring af filtermateriale og reservedele, men det beslutter vi senere. Projektet er delt op i tre grupper. Én til det bygningsmæssige, en til filtertanke, pumper og meget mere og én til styringsdelen. Vi havde planlagt at udpege både håndværkerne til at bygge og firmaet der skulle levere inventaret. Det eneste vi ville konkurrenceudsætte, var styringsdelen. I forløbet blev vi gjort opmærksom på at vi måske var underlagt regler for udbud på området. Vi havde en jurist fra Danske Vandværker på opgaven og svaret var entydig, - vi skulle have delopgaverne i udbud. Vi skulle have min. To bud ind på hver af opgaverne. Så måtte vi i gang med at lave udbudsmateriale og skal i den forbindelse være meget omhyggelig med at udbyde en enslydende opgave. Resultatet blev at de to vi havde bestemt os for inden udbuddet, også var dem der vandt. Styringsdelen blev vundet af DME fra Holstebro. Den samlede pris lyder på 3.500.000, - og det er lige det vi flere måneder forinden, havde søgt KommuneKredit om i lån. Vi har også fået kommunegaranti fra Holstebro kommune. Det skal ikke være en hemmelighed at jeg havde frygtet at skulle igennem en ansøgningsrunde ved to offentlige instanser, men frygten skulle vise sig at være ubegrundet. De var begge steder meget, meget behjælpsomme og inden for kort tid havde vi tilsagn om 3.500.000,- og kommunen havde inden for en måned, både udvalgsbehandlet garantien, men også godkendt det i byrådet. Sidst jeg var inde at se renteniveau kunne vi servicere de 3.500.000.- for ca. 175.000 incl. kommunegarantiprovision om året. Vi har valgt et 40 årig annuitetslån med fast rente.
Hvis det bliver ligesom vi tror, bliver det nærmest ligesom et nyt vandværk. Vi glæder os til at vise billeder derfra til generalforsamlingen næste år. Hvem ved, måske kunne bestyrelsen finde på at holde åbent hus på et tidspunkt, men inden da, er der mange ting der skal falde i hak.
Det var vist lige hvad jeg havde omkring vores spændende projekt.




  


